د طالب چارواکو په خبره، په ۱۴۰۱ مالي کال کې د ۴۴.۲۴ میلیارډه افغانیو په ټولیز ارزښت، ۳ میلیارډه او ۱۶۲ میلیونه او ۶۳۲ ټنه د ډبرو سکاره (۹۴۸۲۳ محمولې) صادر شوي، چې له دې لارې څخه ۱۴.۶۰ میلیارډه افغانۍ عواید راټول شوي دي۔

د معلوماتو پر بنسټ، په ۱۴۰۱ مالي کال کې د مالیې وزارت عادي او پراختیایي بودجه، ۲۳۹ میلیارډه او ۰۳۷ میلیونه او ۳۱۴ زره او ۷۴۹ افغانۍ وه، چې ۸۱.۶۸ سلنه یې لګول شوې او دغه وزارت د سپما اصل په مراعتولو، د بې ځایه لګښتونو مخنیوي او له فساد سره د مبارزې پایله کې د ۴۳ میلیارډه او ۷۸۹ میلیونه او ۱۵۵ زره او ۵۷۵ افغانۍ کسر مخنیوی کړی دی۔

طالب چارواکو په نني خبري کنفرانس کې د ماليې وزارت له بوديجې د طالبانو د مشر ملا هبت الله لپاره د لښکر جوړولو او د عوايدو په سر د نوموړي او نورو طالب چارواکو د اختلافاتو د ادعاوو په اړه څه نه دي ويلي